pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลพร้อมออกสลากสัญจร งวดประจำวันที่ 1 กันยายน 2561 ณ หอประชุมองค์การบริหารส่วนจังหวัดขอนแก่น
วันจันทร์ที่ 27 สิงหาคม 2561
สํานักงานสลากกินแบ่งรัฐบาลพร้อมออกสลากสัญจร งวดประจําวันที่ 1 กันยายน 2561 ณ หอประชุมองค์การบริหารส่วนจังหวัดขอนแก่น
ในการออกรางวัลงวดประจําวันที่ 1 กันยายน 2561 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมองค์การบริหารส่วนจังหวัดขอนแก่น อําเภอเมืองขอนแก่น จังหวัดขอนแก่น
นางตุ้มทอง มุสิกรัตน์ รองผู้อํานวยการ รักษาการในตําแหน่งผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวว่า ในการออกรางวัลงวดประจําวันที่ 1 กันยายน 2561 นี้ สํานักงานสลากกินแบ่งรัฐบาลจะเดินทางไปออกรางวัลสลากสัญจร ณ หอประชุมองค์การบริหารส่วนจังหวัดขอนแก่น อําเภอเมืองขอนแก่น จังหวัดขอนแก่น เพื่อเปิดโอกาสให้ประชาชนในต่างจังหวัดได้เห็นขั้นตอนและวิธีการตลอดจนอุปกรณ์ที่ใช้ในการออกรางวัลด้วยตนเอง จะได้ไม่หลงเชื่อข่าวลือเรื่องเลขเด็ดจากกลุ่มมิจฉาชีพที่ทําการหลอกลวงต้มตุ๋น โดยการส่งจดหมายแอบอ้างว่าสามารถให้ตัวเลขที่จะออกรางวัลได้ สําหรับการออกรางวัลครั้งนี้ ผู้ว่าราชการจังหวัดขอนแก่นให้เกียรติเป็นประธานกรรมการออกรางวัลรวมทั้งข้าราชการระดับสูง ผู้นําชุมชนและผู้แทนสื่อมวลชนในพื้นที่ร่วมเป็นคณะกรรมการออกรางวัล รวมทั้งจะเชิญตัวแทนประชาชนของจังหวัดร่วมทําหน้าที่หมุนวงล้อสลับกับพนักงานหมุนวงล้อของสํานักงานสลากกินแบ่งรัฐบาลด้วย
ประชาชนที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนําบัตรประจําตัวประชาชนแสดงในวันดังกล่าวด้วย นอกจากนี้ ยังสามารถรับชมการถ่ายทอดสดได้ผ่านช่องทางต่างๆ ดังนี้
- สถานีโทรทัศน์ไทยรัฐทีวี ตั้งแต่เวลา 14.00 เป็นต้นไป
- สถานีวิทยุโทรทัศน์กองทัพบก (ช่อง 5) ตั้งแต่เวลา 14.30 น. เป็นต้นไป
- สถานีโทรทัศน์ข่าวสปริงนิวส์ ตั้งแต่เวลา 14.30 น. เป็นต้นไป
- รับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
รักษาการในตําแหน่งผู้อํานวยการสํานักงานสลากกินแบ่งรัฐบาล กล่าวเพิ่มเติมว่า นอกจากการเดินทางมาออกรางวัลสลากสัญจรแล้ว สํานักงานสลากกินแบ่งรัฐบาลยังได้จัดกิจกรรมเพื่อดูแลสังคม ในวันที่ 31 สิงหาคม 2561 ให้บริการตรวจรักษาโรคทั่วไป และจัดเลี้ยงอาหารกลางวันเด็กนักเรียนที่ศึกษาอยู่ ณ โรงเรียนศรีสังวาลย์ขอนแก่น อําเภอเมืองขอนแก่น นอกจากนี้ ในวันที่ 1 กันยายน 2561 ยังได้จัดให้บริการตรวจรักษาโรคทั่วไปแก่ประชาชนบริเวณหอประชุมองค์การบริหารส่วนจังหวัดขอนแก่น สํานักงานสลากกินแบ่งรัฐบาลขอเชิญพี่น้องประชาชนชาวจังหวัดขอนแก่น และจังหวัดใกล้เคียงร่วมชมการออกรางวัลสลากสัญจรครั้งนี้ได้ในวันที่ 1 กันยายน 2561 รวมทั้งติดตามความเคลื่อนไหวและภารกิจที่น่าสนใจของสํานักงานสลากกินแบ่งรัฐบาล ได้ที่ www.glo.or.th
รัฐบาลไทย-ข่าวทำเนียบรัฐบาล-3 วิธีป้องกัน "โควิด-19"
วันจันทร์ที่ 23 มีนาคม 2563
3 วิธีป้องกัน "โควิด-19"
วิธีป้องกันง่ายๆ มีอะไรบ้างนะ
3 วิธีป้องกันโควิด-19 อย่างมีประสิทธิภาพ
1.เว้นระยะห่างระหว่างบุคคล
2.รักษาความสะอาด
3.สวมหน้ากากอนามัย
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม ออกกำลังกายตามนโยบายของรัฐบาลในการสร้างเสริมสุขภาพเจ้าหน้าที่ของรัฐ
วันพฤหัสบดีที่ 2 กุมภาพันธ์ 2560
สํานักงานปลัดกระทรวงอุตสาหกรรม ออกกําลังกายตามนโยบายของรัฐบาลในการสร้างเสริมสุขภาพเจ้าหน้าที่ของรัฐ
สํานักงานปลัดกระทรวงอุตสาหกรรม ออกกําลังกายตามนโยบายของรัฐบาลในการสร้างเสริมสุขภาพเจ้าหน้าที่ของรัฐ
วันที่ 1 กุมภาพันธ์ 2560 เวลา 15.30 น. นางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม นําคณะเจ้าหน้าที่สํานักงานปลัดกระทรวงอุตสาหกรรม ออกกําลังกายตามนโยบายของรัฐบาลในการสร้างเสริมสุขภาพเจ้าหน้าที่ของรัฐ เพื่อเสริมสร้างสุขภาพที่ดีให้กับร่างกายและจิตใจ ณ บริเวณห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ดร.สุวิทย์ เปิดงาน ‘TrueBusiness Forum 2018’ แนะกลยุทธ์พาธุรกิจ ก้าวสู่ยุคดิจิทัลได้อย่างยั่งยืน
วันอังคารที่ 15 พฤษภาคม 2561
ดร.สุวิทย์ เปิดงาน ‘TrueBusiness Forum 2018’ แนะกลยุทธ์พาธุรกิจ ก้าวสู่ยุคดิจิทัลได้อย่างยั่งยืน
ดร.สุวิทย์ เปิดงานสัมมนาใหญ่แห่งปีเพื่อธุรกิจไทย “TrueBusiness Forum 2018” ของกลุ่มทรู โดย ทรูบิสิเนส จัดขึ้น ภายใต้แนวคิด The Digital Future to Sustainability โลกดิจิทัลแห่งอนาคตสู่ธุรกิจที่ยั่งยืน
9 พฤษภาคม 2561 ณ รอยัล พารากอน ฮอลล์ ชั้น 5 ศูนย์การค้าสยามพารากอน – ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี เป็นประธานเปิดงานสัมมนาใหญ่แห่งปีเพื่อธุรกิจไทย“TrueBusiness Forum 2018”ของกลุ่มทรู โดย ทรูบิสิเนส จัดขึ้นภายใต้แนวคิดThe Digital Future to Sustainabilityโลกดิจิทัลแห่งอนาคตสู่ธุรกิจที่ยั่งยืน พร้อมกันนี้ ได้ปาฐกถาพิเศษ ในหัวข้อ “กลยุทธ์การดําเนินธุรกิจไทยกับการพัฒนาอย่างยั่งยืน” เตรียมความพร้อมให้ผู้ประกอบการดําเนินธุรกิจได้อย่างยั่งยืนในยุคดิจิทัล ร่วมขับเคลื่อนเศรษฐกิจและประเทศไทยสู่ Thailand 4.0
จากนั้น ดร.สุวิทย์ฯ ได้เดินเยี่ยมชมบูธแสดงนวัตกรรมเทคโนโลยีสุดล้ําและโซลูชั่นต่างๆ โดยจําลองบรรยากาศเสมือนจริงให้ได้ทดลองและสัมผัสประสบการณ์ใช้งาน อาทิ Smart Retail, Smart Restaurant, Smart Hospitality, Smart Office และ Smart Logistic ซึ่งจะช่วยพัฒนาศักยภาพและเพิ่มขีดความสามารถให้กับองค์กรทุกขนาด ทุกประเภทธุรกิจในยุคดิจิทัลได้อย่างครบวงจร
ทั้งนี้ งาน TrueBusiness Forum จัดขึ้นเป็นประจําทุกปี ต่อเนื่องเป็นปีที่ 5 เพื่อให้ความรู้และข้อมูลวิเคราะห์เจาะลึกเทรนด์เทคโนโลยี รวมทั้งแนะโอกาสทางธุรกิจ การสร้างสรรค์นวัตกรรม และเปิดมุมมองใหม่ๆ ในการนําเทคโนโลยีและโซลูชั่นล้ําสมัย มาต่อยอดธุรกิจ สร้างความแตกต่าง และเสริมความแข็งแกร่งแก่ภาคธุรกิจไทย ซึ่งงาน TrueBusiness Forum ได้รับเกียรติจากเหล่าวิทยากรผู้ทรงคุณวุฒิจากหลากหลายวงการ มาถ่ายทอดองค์ความรู้ และแบ่งปันประสบการณ์ โดยมีลูกค้าองค์กรของกลุ่มทรูและผู้ที่สนใจเข้าร่วมงานเพิ่มมากขึ้นทุกๆ ปี
รัฐบาลไทย-ข่าวทำเนียบรัฐบาล-พม. โดย ศูนย์ช่วยเหลือสังคม สายด่วน 1300 ลงพื้นที่ช่วยเหลือ เด็กหญิงวัย 12 ปี
วันศุกร์ที่ 24 กุมภาพันธ์ 2560
พม. โดย ศูนย์ช่วยเหลือสังคม สายด่วน 1300 ลงพื้นที่ช่วยเหลือ เด็กหญิงวัย 12 ปี
พม. โดย ศูนย์ช่วยเหลือสังคม สายด่วน 1300 ลงพื้นที่ช่วยเหลือ เด็กหญิงวัย 12 ปี ที่ป่วยเป็นโรคอารมณ์สองขั้ว อาศัยอยู่กับตา-ยายแก่ชรา ในห้องเช่าสภาพเก่าทรุดโทรม ที่ย่านป้อมปราบศัตรูพ่าย กรุงเทพฯ
เมื่อวันที่ 23 ก.พ. 60 เวลา 12.30 น. นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานที่เกี่ยวข้อง ลงพื้นที่เยี่ยมครอบครัว และให้ความช่วยเหลือ กรณี เด็กหญิงวัย 12 ปี ที่ป่วยเป็นโรคอารมณ์สองขั้ว อาศัยอยู่กับตาและยาย ครอบครัวมีฐานะยากจน ณ บ้านเช่าบริเวณโรงงานขนมปังเก่า ซอยตลาดนางเลิ้ง 2 แขวงวัดโสมนัส เขตป้อมปราบศัตรูพ่าย กรุงเทพมหานคร
นางนภา กล่าวว่า ด้วยมีพลเมืองดีได้ประสานมายังศูนย์ช่วยเหลือสังคม โทรสายด่วน 1300 กระทรวงการพัฒนาสังคมและความมั่นคงของมนุษย์ (พม.) เพื่อขอความช่วยเหลือครอบครัวเด็กหญิงวัย 12 ปี นักเรียนชั้น ป.6 ที่มีอาการป่วยเป็นโรคอารมณ์สองขั้ว รักษาอาการโดยการรับประทานยา อาศัยอยู่กับตาวัย 60 ปีและ ยายวัย 55 ปี ในห้องเช่าสภาพเก่าทรุดโทรม ซึ่งผู้เป็นยายมีรายได้จากการรับจ้างล้างจานและทําความสะอาดในร้านอาหาร มีรายได้วันละ 300 บาท และตาไม่ได้ประกอบอาชีพที่แน่นอน รายได้จึงไม่เพียงพอต่อค่าใช้จ่ายในครอบครัว อีกทั้ง เด็กหญิงต้องเดินทางไปพบแพทย์เพื่อตรวจดูอาการป่วยเป็นประจํา นั้น ตนพร้อมด้วยเจ้าหน้าที่ศูนย์ช่วยเหลือสังคม สายด่วน 1300 และผู้ประกอบวิชาชีพสังคมสงเคราะห์รับอนุญาต รวมทั้งหน่วยงานที่เกี่ยวข้องในสังกัดกระทรวงการพัฒนาสังคมฯ ได้แก่ กรมกิจการเด็กและเยาวชน (ดย.) กรมกิจการผู้สูงอายุ (ผส.) และกรมพัฒนาสังคมและสวัสดิการ (พส.) ได้ลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าว อีกทั้ง เร่งดําเนินการช่วยเหลือในเบื้องต้นตามภารกิจด้านเด็กและผู้สูงอายุของกระทรวงการพัฒนาสังคมฯ
นางนภา กล่าวเพิ่มเติมว่า ในเบื้องต้น กระทรวงการพัฒนาสังคมฯ ได้ดําเนินการช่วยเหลือครอบครัวดังกล่าว ได้แก่ 1) ดย. ได้มอบเงินสงเคราะห์เด็ก พร้อมมอบของใช้สําหรับเด็กที่จําเป็น 2) ผส. ได้มอบเงินสงเคราะห์ผู้สูงอายุในภาวะยากลําบากพร้อมถุงยังชีพ และ 3) พส. ได้มอบเงินสงเคราะห์ครอบครัวยากจน พร้อมมอบเครื่องอุปโภคบริโภคที่จําเป็น เพื่อบรรเทาความเดือดร้อนเฉพาะหน้า สําหรับแนวทางการช่วยเหลือในระยะต่อไป ทีม พม. ซึ่งประกอบด้วย หน่วยงานที่เกี่ยวข้องในสังกัดกระทรวงการพัฒนาสังคมฯ จะร่วมกันหาแนวทางช่วยเหลือดูแลเรื่อง สภาพความเป็นอยู่ของครอบครัวอย่างเหมาะสม ทั้งเรื่องการรักษาพยาบาลของเด็ก การศึกษาเล่าเรียนของเด็กอย่างต่อเนื่อง และโดยเฉพาะเรื่องการแนะนําให้คําปรึกษาในการส่งเสริมการประกอบอาชีพที่เหมาะสมเพื่อสร้างรายได้ที่พอเพียง และมั่นคงในระยะยาวต่อไป
"ทั้งนี้ สําหรับประชาชนผู้ประสบปัญหาทางสังคม สามารถขอความช่วยเหลือได้ที่ ศูนย์ช่วยเหลือสังคม สายด่วน 1300 บริการ 24 ชั่วโมง ซึ่งกระทรวงการพัฒนาสังคมฯ พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป” นางนภา กล่าวในตอนท้าย
รัฐบาลไทย-อนุมัติงบกลางแก้ภัยแล้ง - น้ำท่วม 76 จังหวัด
วันจันทร์ที่ 17 สิงหาคม 2563
อนุมัติงบกลางแก้ภัยแล้ง - น้ําท่วม 76 จังหวัด
--
#ไทยคู่ฟ้าจากสภาวะฝนทิ้งช่วง ส่งผลให้ปริมาณน้ําในแหล่งน้ําและอ่างเก็บน้ํายังอยู่ในเกณฑ์ค่อนข้างน้อยกว่าที่คาดการณ์ไว้ ประกอบกับเกษตรกรทั้งนอกและในเขตชลประทานมีความต้องการใช้น้ําเพิ่มสูงขึ้น อีกทั้งประเทศไทยได้รับผลกระทบจากพายุดีเปรสชั่นซินลากู ทําให้เกิดน้ําท่วมฉับพลันและน้ําป่าไหลหลากในหลายพื้นที่ แต่ขณะเดียวกันยังพบว่ามีหลายพื้นที่ยังคงประสบปัญหาขาดแคลนน้ําอยู่
จากปัญหาที่เกิดขึ้น รัฐบาลได้อนุมัติงบกลางเพิ่มเติม 11,800 ล้านบาท เพื่อดําเนินการโครงการบรรเทาปัญหาภัยแล้งและน้ําท่วมในพื้นที่ 76 จังหวัด ลดผลกระทบที่เกิดขึ้นกับประชาชน โดยบูรณาการการทํางานร่วมกันหลายกระทรวง วางแผนและลงมือปฏิบัติจริงในการบริหารจัดการน้ํา ปี 2562/63 เช่น ขุดลอกและปรับปรุงแหล่งน้ําเดิม ขุดแหล่งเก็บน้ําใหม่ ซ่อมแซมและปรับปรุง กําจัดสิ่งกีดขวางทางน้ําและวัชพืช ขุดบ่อน้ําบาดาล เป็นต้น
โดยคาดว่าจะช่วยบรรเทาปัญหาน้ําท่วมและช่วยเก็บกักน้ําในฤดูฝนปีนี้ ได้อย่างมีประสิทธิภาพ อีกทั้งยังเป็นการเพิ่มการลงทุนภาครัฐเพื่อกระตุ้นการใช้จ่ายและจ้างแรงงานในพื้นที่ทั่วประเทศ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 8 มิถุนายน 2563 [กระทรวงสาธารณสุข]
วันจันทร์ที่ 8 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 8 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 8 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่8 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 7 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (สหรัฐอาหรับเอมิเรตส์ 4 ราย, ปากีสถาน 2 ราย, สหรัฐอเมริกา 1 ราย) มีผู้ป่วยกลับบ้านได้ 1 ราย ยอดผู้ป่วยกลับบ้านสะสม 2,973 ราย หรือคิดเป็นร้อยละ 95.32 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 88 ราย หรือร้อยละ 2.82 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,119 ราย
สถานการณ์ผู้ติดเชื้อในประเทศไทยในช่วง 14 วัน ที่ผ่านมา พบผู้ติดเชื้อรายใหม่จํานวน 77 ราย ซึ่งทุกราย (100%) เป็นคนไทยที่เดินทางกลับจากต่างประเทศและตรวจพบขณะรับการกักตัวในสถานที่รัฐจัดให้ อย่างไรก็ตามการไม่มีรายงานผู้ติดเชื้อในประเทศไม่ได้สรุปว่าจะไม่มีผู้ติดเชื้อปะปนอยู่ในชุมชน เนื่องจากในระยะหลังมีการค้นพบผู้ที่ไม่แสดงอาการป่วย เช่น ไข้ ไอ เจ็บคอ อาการระบบทางเดินหายใจ เพิ่มมากขึ้น ดังนั้นการป้องกันตนเองยังเป็นสิ่งสําคัญและต้องปฏิบัติอย่างต่อเนื่อง ได้แก่ การสวมหน้ากากอนามัย/หน้ากากผ้า เว้นระยะห่าง หมั่นล้างมือ ไม่สวมเฟซชิลด์โดยไม่สวมหน้ากากอนามัย/หน้ากากผ้า หลีกเลี่ยงการนํามือมาสัมผัสใบหน้า ตา จมูก ปาก
นอกจากนี้ การรวมกลุ่ม หรือจัดกิจกรรมที่มีคนรวมตัวกันจํานวนมาก ยังมีความเสี่ยงที่อาจเกิดการแพร่เชื้อระหว่างกันได้ จึงขอความร่วมมือจากเจ้าของกิจการ ผู้ให้บริการอาคารสถานที่ พิจารณาความเหมาะสมของกิจกรรมที่จะจัดขึ้น เพื่อความปลอดภัยของทุกคนและปฏิบัติตามมาตรการหลัก 5 ข้อ เพื่อป้องกันการแพร่กระจายของเชื้อโควิด 19 อย่างเคร่งครัด ได้แก่ 1. ทําความสะอาดพื้นที่ จุดที่มีผู้สัมผัสบ่อยๆ และกําจัดขยะมูลฝอยทุกวัน 2. ให้ผู้ประกอบการ พนักงานบริการ ผู้ใช้บริการสวมหน้ากากอนามัย/หน้ากากผ้า 3. จัดให้มีจุดบริการล้างมือด้วยสบู่/แอลกอฮอล์เจล/น้ํายาฆ่าเชื้อโรค 4. บริหารจัดการพื้นที่ให้เว้นระยะห่างระหว่างโต๊ะ/ที่นั่ง/การเดิน อย่างน้อย 1 เมตร 5. ควบคุมจํานวนผู้ใช้บริการไม่ให้แออัด
รัฐบาลไทย-ข่าวทำเนียบรัฐบาล-การประชุมเชิงปฏิบัติการเพื่อหาแนวทางการพัฒนาโครงการการจัดทำฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด (GPP) สู่โครงการการจัดทำฐานข้อมูลขนาดใหญ่ (Big Data)
วันพุธที่ 27 กันยายน 2560
การประชุมเชิงปฏิบัติการเพื่อหาแนวทางการพัฒนาโครงการการจัดทําฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด (GPP) สู่โครงการการจัดทําฐานข้อมูลขนาดใหญ่ (Big Data)
รองปลัดกระทรวงอุตสาหกรรม เป็นประธานและมอบนโยบายกระทรวงอุตสาหกรรมสู่การเชื่อมโยงการจัดทํา Big Data ณ โรงแรมไอบิส สไตล์ โฮเต็ล จังหวัดเชียงใหม่
วันนี้ (27 กันยายน 2560) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานและมอบนโยบายกระทรวงอุตสาหกรรมสู่การเชื่อมโยงการจัดทํา Big Data ในการประชุมเชิงปฏิบัติการเพื่อหาแนวทางการพัฒนาโครงการการจัดทําฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด (GPP) สู่โครงการการจัดทําฐานข้อมูลขนาดใหญ่ (Big Data) ณ โรงแรมไอบิส สไตล์ โฮเต็ล จังหวัดเชียงใหม่
รัฐบาลไทย-ข่าวทำเนียบรัฐบาล-การประชุมคณะอนุกรรมการบริหารกองทุนพัฒนาเอสเอ็มอีตามแนวประชารัฐประจำกรุงเทพมหานคร
วันพฤหัสบดีที่ 22 มิถุนายน 2560
การประชุมคณะอนุกรรมการบริหารกองทุนพัฒนาเอสเอ็มอีตามแนวประชารัฐประจํากรุงเทพมหานคร
รองปลัดกระทรวงอุตสาหกรรม เป็นประธานการประชุมคณะอนุกรรมการบริหารกองทุนพัฒนาเอสเอ็มอีตามแนวประชารัฐประจํากรุงเทพมหานคร ครั้งที่ 2/2560
วันนี้ (22 มิถุนายน 2560) นายกอบชัย สังสิทธิสวัสดิ์ รองปลัดกระทรวงอุตสาหกรรม เป็นประธานการประชุมคณะอนุกรรมการบริหารกองทุนพัฒนาเอสเอ็มอีตามแนวประชารัฐประจํากรุงเทพมหานคร ครั้งที่ 2/2560 เพื่อติดตามผลการดําเนินงานของคณะทํางานกลั่นกรองข้อมูล คําขอเงินกู้ และติดตามผลกองทุนพัฒนาเอสเอ็มอีตามแนวประชารัฐประจําจังหวัดกรุงเทพมหานคร ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรมจัดสัมมนาเชิงปฏิบัติการเพื่อเตรียมความพร้อมในการปฏิบัติงาน ตาม พรบ.โรงงานฉบับแก้ไขเพิ่มเติม
วันเสาร์ที่ 21 กันยายน 2562
สํานักงานปลัดกระทรวงอุตสาหกรรมจัดสัมมนาเชิงปฏิบัติการเพื่อเตรียมความพร้อมในการปฏิบัติงาน ตาม พรบ.โรงงานฉบับแก้ไขเพิ่มเติม
สํานักงานปลัดกระทรวงอุตสาหกรรมจัดสัมมนาเชิงปฏิบัติการเพื่อเตรียมความพร้อมในการปฏิบัติงาน ตาม พรบ.โรงงานฉบับแก้ไขเพิ่มเติม
20 กันยายน 2562 สํานักงานปลัดกระทรวงอุตสาหกรรม จัดสัมมนาเชิงปฏิบัติการเจ้าหน้าที่เพื่อเตรียมความพร้อมในการปฏิบัติงาน โดยแบ่งหัวข้อการสัมมนาออกเป็น 2 เรื่อง ได้แก่ การปฏิบัติงานตามพระราชบัญญัติโรงงานฉบับที่แก้ไขเพิ่มเติม และ การปรับปรุงประสิทธิภาพการเบิกจ่ายและการติดตามการชําระค่าปรับ ทั้งนี้ การสัมมนาในหัวข้อ การปฏิบัติงานตามพระราชบัญญัติโรงงานฉบับที่แก้ไขเพิ่มเติม ได้รับเกียรติจาก นายสมชัย เอมบํารุง ผู้อํานวยการกองกฎหมาย และนายวชิระ ไม้แพ นิติกรชํานาญการพิเศษ ในการเป็นวิทยากรบรรยาย
สําหรับ การสัมมนาในหัวข้อ การปรับปรุงประสิทธิภาพการเบิกจ่ายและการติดตามการชําระค่าปรับ ได้รับเกียรติจาก นางสาวนันทกา อมราวดี หัวหน้าฝ่ายการเงิน นางเผ่าทิพย์ พินิจผล หัวหน้าฝ่ายบัญชีและบริหารงบประมาณ นางสาววราภรณ์ ครุขยัน นักวิชาการเงินและบัญชีชํานาญการ และนางสาวปิยะนุช รอดสงฆ์ นักวิชาการเงินและบัญชีชํานาญการ ในการเป็นวิทยากรบรรยาย
รัฐบาลไทย-ข่าวทำเนียบรัฐบาล-รมต.สมชายฯ เปิดงาน “A-PLAS,ASEN Community Plastic Exhibition 2018”
วันพุธที่ 19 กันยายน 2561
รมต.สมชายฯ เปิดงาน “A-PLAS,ASEN Community Plastic Exhibition 2018”
รมต.สมชายฯ เปิดงาน “A-PLAS,ASEN Community Plastic Exhibition 2018”
วันนี้ (19 กันยายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงาน “A-PLAS,ASEAN Community Plastic Exhibition 2018” งานแสดงสินค้าอุตสาหกรรมพลาสติก นวัตกรรมและเครื่องจักรการผลิต อาทิ นวัตกรรมการควบคุมการผลิตเครื่องจักรผ่านมือถือ นวัตกรรมกระบวนการผลิตที่ทันสมัยในระบบออโตเมชั่น ภายในงานนี้มีบูธเครื่องจักรและผลิตภัณฑ์พลาสติก International Pavilions กว่า 200 บูธ ทั้งจากประเทศอาเซียน จีน อินเดีย ยุโรป ญี่ปุ่น ไต้หวัน และประเทศ อื่น ๆ อีก 35 ประเทศ จัดโดยกลุ่มอุตสาหกรรมพลาสติก สภาอุตสาหกรรมแห่งประเทศไทย และสมาคมอุตสาหกรรมพลาสติกไทย ระหว่างวันที่ 19-22 กันยายน 2561 ณ ศูนย์นิทรรศการและการประชุมไบเทค บางนา
รัฐบาลไทย-ข่าวทำเนียบรัฐบาล-รมว.อนุทิน ติดตามการควบคุมป้องกันโรคไข้เลือดออกที่ จังหวัดเลย
วันเสาร์ที่ 20 กรกฎาคม 2562
รมว.อนุทิน ติดตามการควบคุมป้องกันโรคไข้เลือดออกที่ จังหวัดเลย
รัฐมนตรีว่าการกระทรวงสาธารณสุข ลงพื้นที่ติดตามการควบคุมป้องกันโรคไข้เลือดออกที่จังหวัดเลย  ขอความร่วมมือประชาชนร่วมกําจัดแหล่งเพาะพันธุ์ยุงลายในบ้าน และไปพบแพทย์เร็วเมื่อป่วยและมีไข้สูง
รัฐมนตรีว่าการกระทรวงสาธารณสุข ลงพื้นที่ติดตามการควบคุมป้องกันโรคไข้เลือดออกที่จังหวัดเลย ขอความร่วมมือประชาชนร่วมกําจัดแหล่งเพาะพันธุ์ยุงลายในบ้าน และไปพบแพทย์เร็วเมื่อป่วยและมีไข้สูง
วันนี้ (20 กรกฎาคม 2562) ที่จังหวัดเลย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สวัสดิ์ อภิวัจนีวงศ์ สาธารณสุขนิเทศก์ เขตสุขภาพที่ 8 และคณะ ตรวจเยี่ยมโรงพยาบาลสมเด็จพระยุพราชด่านซ้าย และโรงพยาบาลเชียงคาน ติดตามการดําเนินงานควบคุมป้องกันโรคไข้เลือดออก เพื่อให้กําลังใจเจ้าหน้าที่ พร้อมสนับสนุนการทํางาน และให้สัมภาษณ์ว่าขณะนี้ประเทศไทยอยู่ในช่วงฤดูฝน จํานวนผู้ป่วยโรคไข้เลือดออกมีแนวโน้มเพิ่มขึ้นเช่นเดียวกับในประเทศต่างๆในภูมิภาคเอเชีย เนื่องจากเข้ารอบวงจรการระบาดของโรค รวมทั้งการมีฝนตกชุกในหลายพื้นที่ ทําให้มีแหล่งน้ําขังมีภาชนะที่ใช้เก็บกักน้ําในบ้าน กลายเป็นแหล่งเพาะพันธุ์ของยุงลายได้
โดยในช่วงสัปดาห์ที่ผ่านมาได้รับรายงานผู้ป่วย จํานวน 4,503 ราย ทําให้มีผู้ป่วยสะสม 49,174 ราย เสียชีวิต 64 ราย คาดว่าทั้งปีจะพบผู้ป่วยถึง 130,000 ราย ได้สั่งการให้ทุกจังหวัดทั่วประเทศ เข้มงวดระบบเฝ้าระวังโรค ให้สถานบริการทั้งรัฐและเอกชนต้องรายงานเมื่อพบผู้ป่วย เพื่อให้ควบคุมโรคได้ทันเวลา เปิดศูนย์ปฏิบัติการฉุกเฉิน เมื่อพบผู้ป่วยเข้าเกณฑ์ที่กําหนด รณรงค์กําจัดแหล่งเพาะพันธุ์ยุง และจิตอาสาพัฒนาสิ่งแวดล้อมร่วมกับหน่วยงานท้องถิ่น ประสานท้องถิ่นพ่นสารเคมีกําจัดยุง เตรียมความพร้อมเรื่องการรักษาพยาบาล โดยจัดให้มีแพทย์ที่ปรึกษา มีคู่มือการดูแลรักษา และจัดอบรมแพทย์จบใหม่ ซึ่งส่วนกลางพร้อมสนับสนุนการทํางานเพื่อให้ประชาชนมีความปลอดภัยมากที่สุด
“ขอแนะนําพี่น้องประชาชน ท่านต้องดูแลตัวเองให้ดี อย่าให้มีแหล่งน้ํานิ่ง น้ําขังอยู่ในบ้าน เห็นยุงต้องรีบกําจัดอันนี้เป็นสิ่งแรกที่จะต้องรีบทํา สิ่งที่สองก็คือถ้าสมาชิกในบ้านมีไข้ในช่วงนี้ก็ขอให้ตั้งสมมติฐานว่าติดเชื้อไว้ก่อนอย่ากินแค่ยาแก้ปวดแล้วก็รักษาตัวอยู่ที่บ้าน ควรจะรีบไปถึงมือแพทย์ให้เร็วที่สุด ผมจะกําชับทางแพทย์ หากมีผู้ป่วยเข้ามาด้วยอาการไข้ ก็ให้ตั้งสมมติฐานไว้ก่อนว่ามีความเสี่ยงที่จะติดเชื้อไข้เลือดออก” นายอนุทิน กล่าว
สําหรับจังหวัดเลย ตั้งแต่ต้นปี พบผู้ป่วย 832 รายเสียชีวิต 2 ราย จํานวนผู้ป่วยมากเป็นอันดับ 8 ของประเทศ ได้เปิดศูนย์ปฏิบัติการฉุกเฉิน มีผู้ว่าราชการจังหวัดเป็นผู้บัญชาการเหตุการณ์ จัดอบรมแพทย์ พยาบาล เรื่องการรักษาดูแล ประสานท้องถิ่นดูแลในพื้นที่สาธารณะ บ้านเรือนประชาชน สนับสนุนยาเวชภัณฑ์ เครื่องพ่นยุง โดยที่โรงพยาบาลเชียงคานมีนวตกรรมการควบคุมป้องกันโรคไข้เลือดออก นํามุ้งมากางให้ผู้ป่วยไข้เลือดออกที่นอนโรงพยาบาล แบ่งตามระยะของโรค โดยสีขาว-ระยะไข้ สีชมพู-ระยะวิกฤติ สีเขียว-ระยะพักฟื้น ช่วยให้ง่ายต่อผู้ดูแลผู้ป่วยและการป้องกันการถูกยุงกัดไม่ไปแพร่เชื้อต่อ ซึ่งเป็นพื้นฐานเบื้องต้นที่ป้องกันด้วยตัวเอง
*************************************** 20 กรกฎาคม 2562
รัฐบาลไทย-ข่าวทำเนียบรัฐบาล-ปลัด ก.อุตฯ นำทีมผู้บริหาร  ข้าราชการสมัครจิตอาสา "เราทำความ ดี ด้วยหัวใจ"
วันพฤหัสบดีที่ 26 กรกฎาคม 2561
ปลัด ก.อุตฯ นําทีมผู้บริหาร  ข้าราชการสมัครจิตอาสา "เราทําความ ดี ด้วยหัวใจ"
ปลัด ก.อุตฯ นําทีมผู้บริหาร  ข้าราชการสมัครจิตอาสา "เราทําความ ดี ด้วยหัวใจ"
เมื่อวันที่ 18 กรกฎาคม 2561 นายพสุ โลหารชุน ปลัดกระทรวงอุตสาหกรรม นําทีมผู้บริหาร ข้าราชการกระทรวงอุตสาหกรรม โดยมีนายทองชัย ชวลิตพิเชฐ รองปลัดกระทรวงอุตสาหกรรม นายนิรันดร์ ยิ่งมหิศรรนนท์ รองอธิบดีกรมอุตสาหกรรมพื้นฐานและการเหมืองแร่ ข้าราชการ พนักงานกระทรวงอุตสาหกรรม ร่วมสมัครโครงการจิตอาสา "เราทําความ ดี ด้วยหัวใจ" ศูนย์อํานวยการใหญ่ โครงการจิตอาสาพระราชทานตามแนวพระราชดําริ ณ อาคาร 606 สํานักพระราชวัง สนามเสือป่า กรุงเทพมหานคร
รัฐบาลไทย-ข่าวทำเนียบรัฐบาล-สดร. จัด “เปิดบ้านหอดูดาวแห่งชาติ” ครั้งแรกของปี สุดฟิน!! ดาวเต็มฟ้าท้าลมหนาว
วันศุกร์ที่ 21 กุมภาพันธ์ 2563
สดร. จัด “เปิดบ้านหอดูดาวแห่งชาติ” ครั้งแรกของปี สุดฟิน!! ดาวเต็มฟ้าท้าลมหนาว
สดร. จัด “เปิดบ้านหอดูดาวแห่งชาติ” ครั้งแรกของปี สุดฟิน!! ดาวเต็มฟ้าท้าลมหนาว
เมื่อวันที่ 15 กุมภาพันธ์ 2563 - สถาบันวิจัยดาราศาสตร์แห่งชาติ (องค์การมหาชน) (สดร.) กระทรวงการอุดมศึกษา วิทยาศาสตร์ วิจัยและนวัตกรรม จัดกิจกรรม “TNO Open House : เปิดบ้านหอดูดาวแห่งชาติ” ครั้งแรกของปี 2563 ณ หอดูดาวเฉลิมพระเกียรติ 7 รอบ พระชนมพรรษา หรือ หอดูดาวแห่งชาติ อุทยานแห่งชาติดอยอินทนนท์ จ.เชียงใหม่
นําผู้ที่สนใจและผู้ที่ชื่นชอบดาราศาสตร์กว่า 120 ท่าน สัมผัสเทคโนโลยีอันทันสมัยของกล้องโทรทรรศน์แห่งชาติ ขนาดเส้นผ่านศูนย์กลาง 2.4 เมตร และดูดาวผ่านช่องมองภาพกล้องโทรทรรศน์ใหญ่ที่สุดในเอเชียตะวันออกเฉียงใต้ เยี่ยมชมห้องควบคุมการทํางานกล้องโทรทรรศน์ ซึ่งเป็นห้องปฏิบัติการนักดาราศาสตร์
พิเศษสุด นับเป็นครั้งแรกที่ สดร. นํากล้องโทรทรรศน์น้องใหม่ ขนาดเส้นผ่านศูนย์กลาง 1 เมตร บริเวณดาดฟ้าอาคารควบคุมฯ มาบริการประชาชนในครั้งนี้ด้วย ติดตั้งแล้วเสร็จเมื่อเดือนพ.ย. 62 ที่ผ่านมา พร้อมตั้งกล้องโทรทรรศน์ขนาดเล็กนานาชนิดบริเวณดาดฟ้าอาคารและมีนักดาราศาสตร์สมัครเล่นมาร่วมตั้งกล้องโทรทรรศน์บริการประชาชนในครั้งนี้ด้วย
ค่ําคืนดังกล่าวทัศนวิสัยท้องฟ้าดีมาก สภาพอากาศปลอดโปร่ง ไร้เมฆ เหมาะแก่การดูดาว ผู้เข้าร่วมกิจกรรมได้เห็นแสงจักรราศี แสงอาทิตย์ที่สะท้อนกับฝุ่นละอองในอวกาศหลังดวงอาทิตย์ลับขอบฟ้า และได้รับชมวัตถุท้องฟ้าหลากหลายชนิด อาทิ เนบิวลาเอสกิโม เนบิวลาใหญ่ในกลุ่มดาวนายพราน เนบิวลาคลีโอพัตรา ดาวศุกร์ รวมถึงร่วมฟังการบรรยายท้องฟ้าและเรียนรู้วิธีการดูดาวเบื้องต้นกันอย่างเพลิดเพลินสนุกสนาน ท่ามกลางอากาศหนาว อุณหภูมิกว่า 10 องศา
สําหรับผู้ที่สนใจติดตามข้อมูลข่าวสารดาราศาาตร์และกิจกรรมดาราศาสตร์ดีๆแบบนี้ได้ที่ www.NARIT.or.th หรือ เฟซบุ๊กสถาบันวิจัยดาราศาสตร์แห่งชาติ (NARITPage)
ภาพเนบิวลาใหญ่ในกลุ่มดาวนายพราน (M42) ถ่ายด้วยกล้องโทรศัพท์มือถือผ่านช่องมองภาพของกล้องโทรทรรศน์ ขนาดเส้นผ่านศูนย์กลาง 1 เมตร
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ตรวจพบการก่อกวนระบบลงทะเบียน “ชิมช้อปใช้ เฟส 2” ซึ่งได้แก้ไขและป้องกันแล้ว ขอความร่วมมือผู้ไม่หวังดีหยุดการกระทำ
วันศุกร์ที่ 25 ตุลาคม 2562
ตรวจพบการก่อกวนระบบลงทะเบียน “ชิมช้อปใช้ เฟส 2” ซึ่งได้แก้ไขและป้องกันแล้ว ขอความร่วมมือผู้ไม่หวังดีหยุดการกระทํา
ช่วงเช้าวันศุกร์ที่ 25 ต.ค.2562 ซึ่งมีการเปิดลงทะเบียนร่วมมาตรการ “ชิมช้อปใช้ เฟส 2” เป็นรอบแรกของวันที่2 กระทรวงการคลังตรวจสอบพบการกระทําจากผู้ไม่หวังดีด้วยการก่อกวนระบบลงทะเบียน โดยมีการส่งคําสั่งเข้าสู่ระบบการลงทะเบียนเป็นจํานวนมากในช่วงเวลาเดียวกัน
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในช่วงเช้าของวันศุกร์ที่ 25 ตุลาคม 2562 ซึ่งมีการเปิดให้ลงทะเบียนเข้าร่วมมาตรการ “ชิมช้อปใช้ เฟส 2” เป็นรอบแรกของวันที่สอง กระทรวงการคลังได้ตรวจสอบพบการกระทําจากผู้ไม่หวังดีด้วยการก่อกวนระบบการลงทะเบียน โดยมีการส่งคําสั่งเข้าสู่ระบบการลงทะเบียนเป็นจํานวนมากในช่วงเวลาเดียวกัน ทําให้ระบบให้บริการได้ช้ากว่าปกติ อย่างไรก็ดี กระทรวงการคลังได้เร่งดําเนินการแก้ไขและป้องกันการก่อกวนดังกล่าวแล้ว เพื่อให้ประชาชนได้รับความสะดวกมากที่สุดและยืนยันที่จะเปิดการลงทะเบียนอย่างต่อเนื่องเพื่อให้ได้ผู้ลงทะเบียนจนครบ 3 ล้านคน
ทั้งนี้ มาตรการ “ชิมช้อปใช้ เฟส 2” เป็นมาตรการที่ได้รับความสนใจจากประชาชนจํานวนมาก จึงขอให้ผู้ที่ไม่หวังดียุติการกระทําดังกล่าว เพื่อให้การลงทะเบียนเป็นไปอย่างต่อเนื่อง กระทรวงการคลังเชื่อมั่นว่า มาตรการนี้จะเป็นประโยชน์กับเศรษฐกิจฐานรากและพี่น้องประชาชนทั้งประเทศ
สอบถามข้อมูลเพิ่มเติม:
กรมบัญชีกลาง โทร 02 2706400 กด 7
App “เป๋าตัง” ติดต่อธนาคารกรุงไทย โทร 02 1111144
ข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672
#ชิมช้อปใช้เฟส2
รัฐบาลไทย-ข่าวทำเนียบรัฐบาล-ยธ. ส่งเสริมการเรียนรู้กฎหมาย เกี่ยวกับชีวิตประจำวันสำหรับผู้เรียนระดับการศึกษาขั้นพื้นฐาน
วันพุธที่ 7 มิถุนายน 2560
ยธ. ส่งเสริมการเรียนรู้กฎหมาย เกี่ยวกับชีวิตประจําวันสําหรับผู้เรียนระดับการศึกษาขั้นพื้นฐาน
นางกรรณิการ์  แสงทอง  รองปลัดกระทรวงยุติธรรม เป็นประธานการประชุมคณะทํางานส่งเสริมการเรียนรู้กฎหมายเกี่ยวกับชีวิตประจําวัน สําหรับผู้เรียนระดับการศึกษาขั้นพื้นฐาน ครั้งที่ ๔/๒๕๖๐
เมื่อวันอังคารที่ ๖ มิถุนายน ๒๕๖๐ เวลา ๑๓.๓๐ น.
ณ ห้องประชุมกระทรวงยุติธรรม ๔ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะทํางานส่งเสริมการเรียนรู้กฎหมายเกี่ยวกับชีวิตประจําวัน
สําหรับผู้เรียนระดับการศึกษาขั้นพื้นฐาน ครั้งที่ ๔/๒๕๖๐
เพื่อติดตามความคืบหน้า และพิจารณาการจัดทําโครงการและแผนการดําเนินงาน
ส่งเสริมการเรียนรู้กฎหมายเกี่ยวกับชีวิตประจําวันสําหรับผู้เรียนระดับการศึกษาขั้นพื้นฐาน
ร่วมกับกระทรวงศึกษาธิการ
มุ่งส่งเสริมให้เด็กและเยาวชนมีความตระหนักรู้ในกฎหมายที่เกี่ยวข้องกับชีวิตประจําวัน
อันจะนําไปสู่การป้องกันการกระทําผิดกฎหมาย
โดยมีผู้อํานวยการสํานักกฎหมาย สํานักงานปลัดกระทรวงยุติธรรม
และผู้แทนจากหน่วยงานในสังกัดกระทรวงยุติธรรม และผู้ที่เกี่ยวข้อง เข้าร่วม